Twee wat dokter op Rouxville vermoor kry lewenslank – praag.co.za — 20 jaar jonk!
Waarnemende Regter Liza Tsatsi het ook ‘n voormalige plaaswerker van Cilliers, Thabang Jordaan, tot 22 jaar gevangenisstraf gevonnis op roof-verwante aanklagte en 10 jaar op ‘n aanklag van poging tot moord.
Die tweede beskuldigde in die saak, taxibestuurder Dawid Zamayo, is gevonnis tot 20 jaar gevangenisstraf.
Zamayo het ook 10 jaar gevangenisstraf gekry vir die poging tot moord wat verband hou met Cilliers se vrou, Cecilia wat die aanval oorleef het.
Regter Tsatsi het die twee moordenaars het ‘n man wat op die hoogtepunt van sy loopbaan was en ‘n mediese dokter, asook ‘n persoon met vaardighede waaraan Suid-Afrika ‘n dringende behoefte het, doodgemaak. Sy het ook gesê as ‘n boer het Cilliers werk vir baie mense geskep wat nou sonder inkomste sit.
Tsatsi het gesê sy kan nie enige wesenlike omstandighede vind vir die hof om af te wyk van die minimum vonnisse wat vir die misdade voorgeskryf word nie.
Cilliers het die aanval met ‘n swaar ysterstaaf tydens die plaasaanval nie oorleef nie.
Na die hofverrigtinge, het Cilliers se oudste seun, Pieter, aan OFM-nuus gesê hulle is verlig die saak is gesluit.
Hy het gesê hopelik kan die familie nou terugkeer na ‘n soort van normale lewe. Die jongste seun het die hoop uitgespreek dat die letsels van die voorval nie weer oopgemaak word nie.
Skrywer praagGepubliseer op 12 Desember 2016 Kategorieë Afrikaanse nuus, NuusSleutelwoord misdaad, moord, plaasmoord, Rouxville, volksmoord
Vorige Vorige artikel: Guptas steel van swartes, sê groep
Volgende Volgende artikel: Siriese magte trek terug uit Palmyra na ISIS-aanvalle